Fürdőszoba csövek nélkül!
Fürdőszoba csövek nélkül
Milyen látványt nyújtanak fürdőszobában a falon kívűl vezetett csövek?
szerző: BurkolóBoy (B.J.F.)
A szerencsésebb embernek olyan lakása van ahol, gondoltak az ilyen esztétikai hibák elkerülésére és falakon belül vezették el a csöveket.
Új ház építése alkalmával ez csak tervezés kérdése, míg lakásfelújítás alkalmával alapvető kívánság a csövek átalakítása és elrejtése falon belülre.
Nem elegendő a csövek elfalazása, mint az sok helyen tapasztalható. Ilyen esetben a csövek nem látszanak ugyan, de helyette egy falkiszögellés keletkezett, ami talán még jobban rontja a fürdőszobáról kialakított véleményt. Ennél talán még a csövek álcázása is jobb módszernek tűnik. A hátteret adó burkolattal egyező színre festés szinte eltünteti az így álcázott csöveket.
Csövek nélkül szebb az élet!
A fűtés, víz, lefolyó csöveket érdemes teljesen eltüntetni, ha modern fürdőszobát szeretnénk magunknak.
Fürdőszobában leginkább a mosdó, a mosógép, és meleg vizet és/vagy fűtést adó berendezésnél keletkeznek olyan részek, amik rontanak a látványon.
Divatos nagyobb fürdőszobában olyan mosdó kialakítása, ahol a csövek, ha nem jó magasságban vannak, kilátszanak. A mosdó meghatározza a lefolyó és vízkiállások helyzetét, ezért még a csövek elkészítése előtt pontosan kell tudni, milyen magasságban kell a kiállásokat elkészíteni. Nem elegendő a szabvány mosdó magasságra hagyatkozni, mivel pár centiméter is sokat számíthat.
Még egy módszer van, amivel a nyitott alsó résszel rendelkező mosdónál el lehet a csövek nyújtotta esztétikai hibát tüntetni.
Kapható olyan törölköző tartó, amelyet felszerelve nem csak a látványon tudunk javítani, de még hasznos távolságba is elhelyezhetjük rajta a törölközőt.
A talpon álló mosdóknál, ahol szekrény takarja a csöveket, a hely jobb kihasználása miatt érdemes előre gondolkodni a kiállások magasságán.
A mosógép lefolyó kiálláshoz kaphatók falon belüli változatok, melyekkel esztétikus módon takarható a lefolyó csatlakozás.
Kazánoknál már nincs ilyen egyszerű dolgunk. Fürdőszoba ezen részén, ahol a kazán van elhelyezve, számos cső látványát kell eltünteti.
Körültekintő módon tervezett dobozolással, ez is eltüntethető. A dobozolást burkolattal láthatjuk el, és úgy kell a szerkezeti vázát megszerkeszteni, hogy levehetőnek kell lennie A modernebb kazánoknál alkalmazhatjuk ezt a módszert, anélkül hogy aggódnunk kelljen akár hő technikai, vagy a kazán helyes működését befolyásoló problémák miatt.